“Polisieman” in hegtenis geneemŉ 26-jarige man is in Johannesburg in hegtenis geneem nadat hy homself glo as ŉ polisiebeampte voorgedoen het. Ao. Xoli Mbele het gesê die man is Maandag op die hoek van Wanderers- en Breestraat in Johannesburg in hegtenis geneem. “Die polisie was besig met roetine misdaadvoorkomingsoperasies in Johannesburg se middestad, toe ŉ lid van die gemeenskap hulle oor die man ingelig het,” het Mbele gesê. Hy het gesê die polisie het die man aangekeer, deursoek en op ŉ vervalsde SAPD-identiteitsdokument afgekom. Mbele versoek dat enigiemand, wat deur ŉ polisiebeampte beroof is, om dit by hul naaste polisiestasie aan te meld. – SAPA